CELEX: 62020TB0655
Language: el
Date: 2021-02-23 00:00:00
Title: Υπόθεση T-655/20 R: Διάταξη του Προέδρου του Γενικού Δικαστηρίου της 23ης Φεβρουαρίου 2021 — Symrise κατά ECHA (Ασφαλιστικά μέτρα – REACH – Ουσία σαλικυλικό 2-εθυλεξύλιο – Έλεγχος συμμορφώσεως των καταχωρίσεων – Υποχρέωση παροχής ορισμένων πληροφοριών που προϋποθέτουν δοκιμές σε ζώα – Αίτηση λήψεως προσωρινών μέτρων – Έλλειψη επείγοντος)

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/35
            
         
      Διάταξη του Προέδρου του Γενικού Δικαστηρίου της 23ης Φεβρουαρίου 2021 — Symrise κατά ECHA
      (Υπόθεση T-655/20 R)
      (Ασφαλιστικά μέτρα - REACH - Ουσία σαλικυλικό 2-εθυλεξύλιο - Έλεγχος συμμορφώσεως των καταχωρίσεων - Υποχρέωση παροχής ορισμένων πληροφοριών που προϋποθέτουν δοκιμές σε ζώα - Αίτηση λήψεως προσωρινών μέτρων - Έλλειψη επείγοντος)
      (2021/C 163/47)
      Γλώσσα διαδικασίας: η αγγλική
      
         Διάδικοι
      
      
         Αιτούσα: Symrise AG (Holzminden, Γερμανία) (εκπρόσωποι: R. Cana, E. Mullier και H. Widemann, δικηγόροι)
      
         Καθού: Ευρωπαϊκός Οργανισμός Χημικών Προϊόντων (εκπρόσωποι: W. Broere, N. Knight και M. Heikkilä)
      
         Αντικείμενο
      
      Αίτηση ασφαλιστικών μέτρων βάσει των άρθρων 278 και 279 ΣΛΕΕ με την οποία ζητείται αφενός, να ανασταλεί η εκτέλεση της αποφάσεως A-010-2018 του τμήματος προσφυγών του Ευρωπαϊκού Οργανισμού Χημικών Προϊόντων, της 18ης Αυγούστου 2020, σχετικά με τον φάκελο που υπέβαλε η προσφεύγουσα για την καταχώριση της ουσίας σαλικυλικό 2-εθυλεξύλιο και, αφετέρου, να διαταχθεί, για όσο χρόνο διαρκέσει η αναστολή εκτελέσεως, η παράταση της προθεσμίας που τέθηκε για την προσκόμιση των αποτελεσμάτων των δοκιμών.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.